Davlat boji stavkalariga o‘zgartirish kiritish to‘g‘risida

Notarial idoralariga murojaat qilish jarayonida jismoniy va yuridik shaxslarning o‘z huquq va qonuniy manfaatlarini himoya qilish uchun qulay shart-sharoitlar yaratish, shu jumladan davlat boji stavkalarini maqbullashtirish maqsadida Vazirlar Mahkamasi qaror qiladi:
 1. Vazirlar Mahkamasining 1994-yil 3-noyabrdagi 533-son qarori (O‘zbekiston Respublikasi QT, 1994-yil, 11-son, 49-modda) bilan tasdiqlangan Davlat boji stavkalariga 2018-yil 1-martdan e’tiboran ilovaga muvofiq o‘zgartirish kiritilsin.
 2. O‘zbekiston Respublikasi Adliya vazirligi 2018-yil 1-martga qadar:
 notariuslar va notarial idoralarning boshqa xodimlari o‘rtasida mazkur qarorning mohiyati va ahamiyatini tushuntirish maqsadida hududiy seminarlarni tashkil etsin;
 O‘zbekiston milliy teleradiokompaniyasi, O‘zbekiston Matbuot va axborot agentligi hamda boshqa ommaviy axborot vositalari bilan birgalikda aholi o‘rtasida mazkur qarorning mazmun va mohiyati to‘g‘risida keng tushuntirish ishlarini amalga oshirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari — moliya vaziri J.A. Qo‘chqorov va adliya vaziri R.K. Davletov zimmasiga yuklansin.
 4-band quyidagi tahrirda bayon etilsin:
 “4. Notariuslar notarial harakatlarni amalga oshirganliklari uchun quyidagi miqdorlarda davlat boji undiradi:
 a) ko‘chmas mol-mulkni boshqa shaxsga o‘tkazish bilan bog‘liq shartnomalarni tasdiqlaganlik uchun davlat boji quyidagi miqdorlarda undiriladi, ushbu bandning “b” va “v” kichik bandlarida nazarda tutilgan holatlar bundan mustasno:
 b) Toshkent shahri va Toshkent viloyatida yangi qurilgan ko‘chmas mol-mulkni oldi-sotdi shartnomalarini tasdiqlaganlik uchun:
 O‘zbekiston Respublikasida doimiy yashovchi va respublikaning boshqa mintaqalarida doimiy propiskaga ega bo‘lgan jismoniy shaxslar tomonidan qiymati eng kam oylik ish haqining 2500 baravaridan kam bo‘lmagan miqdorda ko‘chmas mol-mulk sotib olinganda — shartnoma summasining 5 foizi miqdorida;
 Toshkent shahri va Toshkent viloyatiga boshqa davlatlardan kelgan va O‘zbekiston Respublikasida yashash guvohnomasiga ega bo‘lgan chet el fuqarolari va fuqaroligi bo‘lmagan shaxslar tomonidan 600 mln. so‘mdan kam bo‘lmagan miqdorida yangi qurilgan ko‘chmas mol-mulk sotib olinganda — shartnoma summasining 10 foizi miqdorida;
 v) ushbu bandning “b” kichik bandiga muvofiq davlat boji to‘lab sotib olingan ko‘chmas mol-mulkni xarid qilingan kundan boshlab uch yil mobaynida boshqa shaxsga o‘tkazish bilan bog‘liq shartnomalarni tasdiqlaganlik uchun eng kam oylik ish haqining 400 baravari miqdorida davlat boji undiriladi;
 g) mol-mulkni ijaraga berish bilan bog‘liq shartnomalarni:
 mulkdorning xotiniga (eriga), uning va xotinining (erining) ota-onalariga, bolalari va ularning er-xotinlariga, nabiralariga, buvilariga, buvalariga, aka-ukalari va opa-singillariga tasdiqlaganlik uchun — eng kam oylik ish haqining 50 foizi miqdorida;
 boshqa jismoniy shaxslarga tasdiqlaganlik uchun — eng kam oylik ish haqining 1 baravari miqdorida;
 yuridik shaxslarga tasdiqlaganlik uchun — eng kam oylik ish haqining 2 baravari miqdorida;
 d) mol-mulkdan tekin foydalanish shartnomalarini tasdiqlaganlik uchun, ushbu bandning “r” kichik bandida belgilangan hollar bundan mustasno, — eng kam oylik ish haqining 50 foizi miqdorida;
 e) garov, ipoteka va lizing shartnomalarini tasdiqlaganlik hamda ularga o‘zgartirish va qo‘shimchalar kiritganlik uchun davlat boji quyidagi miqdorlarda undiriladi:
 j) banklar bilan qarz oluvchilarning kredit bo‘yicha qarzdorlikni qarzdorning likvidli mol-mulki hisobiga qaytarish to‘g‘risidagi yozma bitimlarini (shartnomalarini) tasdiqlaganlik uchun — eng kam oylik ish haqining 50 foizi miqdorida;
 z) qarz shartnomalarini tasdiqlaganlik uchun:
 i) kafillik shartnomalarini tasdiqlaganlik uchun:
 jismoniy shaxslar uchun — eng kam oylik ish haqining 25 foizi miqdorida;
 yuridik shaxslar uchun — eng kam oylik ish haqining 50 foizi miqdorida;
 k) nikoh shartnomasini tasdiqlaganlik, unga o‘zgartirishlar kiritganlik yoki uning amal qilishini tugatganlik uchun — eng kam oylik ish haqining 25 foizi miqdorida;
 l) aliment to‘lash to‘g‘risidagi kelishuvni tasdiqlaganlik uchun — eng kam oylik ish haqining 20 foizi miqdorida;
 m) vasiyatnomalarni tasdiqlaganlik uchun — eng kam oylik ish haqining 5 foizi miqdorida;
 n) merosga egalik huquqi haqida guvohnoma berganlik uchun:
 birinchi navbatdagi vorislarga — meros summasining 0,1 foizi miqdorida;
 ikkinchi navbatdagi vorislarga — meros summasining 0,5 foizi miqdorida;
 qolgan vorislarga — meros summasining 2 foizi miqdorida.
 o) er-xotinning umumiy mol-mulkidagi ulushga bo‘lgan mulk huquqi to‘g‘risidagi guvohnoma berganlik uchun — eng kam oylik ish haqining 50 foizi miqdorida;
 p) avtomototransport vositalarini boshqa shaxsga o‘tkazish shartnomalarini tasdiqlaganlik uchun davlat boji quyidagi miqdorlarda undiriladi:
 r) avtomototransport vositalarini boshqarish va tasarruf qilish huquqini beruvchi ishonchnomalarni va avtomototransport vositalaridan tekin foydalanish shartnomalarini tasdiqlaganlik uchun:
 mulkdorning xotiniga (eriga), uning va xotinining (erining) ota-onalariga, bolalari va ularning er-xotinlariga, nabiralariga, buvilariga, buvalariga, aka-ukalari va opa-singillariga, jiyanlariga — eng kam oylik ish haqining 50 foizi miqdorida;
 boshqa shaxslarga — eng kam oylik ish haqining 3 baravari miqdorida;
 s) ko‘chmas mol-mulkni tasarruf etish huquqini beruvchi ishonchnomalarni tasdiqlaganlik uchun:
 mulkdorning xotiniga (eriga), uning va xotinining (erining) ota-onalariga, bolalari va ularning er-xotinlariga, nabiralariga, buvilariga, buvalariga, aka-ukalari va opa-singillariga — eng kam oylik ish haqining 25 foizi miqdorida;
 boshqa shaxslarga — eng kam oylik ish haqining 50 foizi miqdorida;
 t) boshqa ishonchnomalarni tasdiqlaganlik uchun — eng kam oylik ish haqining 10 foizi miqdorida;
 u) meros mulkni muhofaza qilish choralarini ko‘rganlik uchun — eng kam oylik ish haqining 30 foizi miqdorida; 
 f) hujjatning bir tildan boshqa tilga qilingan tarjimasining to‘g‘riligini shahodatlash uchun — har bir bet uchun eng kam oylik ish haqining 1 foizi miqdorida;
 x) ijro xatlari yozib berganlik uchun — undiriladigan summaning 1 foizi miqdorida, biroq eng kam oylik ish haqining 10 baravaridan ortiq bo‘lmagan miqdorda;
 ch) hujjatlarning nusxalari va ulardan ko‘chirmalarning to‘g‘riligini shahodatlash uchun:
 jismoniy shaxslar uchun — har bir bet uchun eng kam oylik ish haqining 1 foizi miqdorida;
 yuridik shaxslar uchun — har bir bet uchun eng kam oylik ish haqining 2 foizi miqdorida;
 shu ishlarni chet mamlakatda bajarganlik uchun — har bir bet uchun eng kam oylik ish haqining 5 foizi miqdorida;
 sh) hujjatlardagi imzolarning haqiqiyligini, shu jumladan tarjimon imzosining haqiqiyligini shahodatlash uchun:
 jismoniy shaxslar uchun — eng kam oylik ish haqining 5 foizi miqdorida;
 yuridik shaxslar uchun — eng kam oylik ish haqining 20 foizi miqdorida;
 e) notarial idoralarda mavjud bo‘lgan hujjatlarning nusxalarini va dublikatlarini berganlik uchun — eng kam oylik ish haqining 5 foizi miqdorida;
 yu) banklarda hisob raqamlari ochishda imzolarning haqiqiyligini shahodatlash uchun — eng kam oylik ish haqining 2 foizi miqdorida;
 ya) yuridik va jismoniy shaxslarning arizalari boshqa yuridik va jismoniy shaxslarga berilganligi hamda boshqa notarial harakatlar bajarilganligi uchun, mazkur bandning “a” — “yu” kichik bandlarida nazarda tutilganlar bundan mustasno, — eng kam oylik ish haqining 10 foizi miqdorida;
 ya1) boshqa turdagi shartnomalarni tasdiqlaganlik uchun, mazkur bandning “a” — “yu” kichik bandlarida nazarda tutilganlar bundan mustasno:
 jismoniy shaxslar uchun — eng kam oylik ish haqining 50 foizi miqdorida;
 yuridik shaxslar uchun — eng kam oylik ish haqining 1 baravari miqdorida;